Борис Младенов-Young
В живота си не съм обичал друга…

chitanka.info

В живота си не съм обичал друга

с любов така дълбока, всеотдайна,

но твоя беше главната заслуга

за брачната ми преданост безкрайна.

Защото с красотата си, любима,

с моминска добродетел съчетана,

ти бе дори с богиня несравнима —

до края без съперница остана.

Не се намери втора, по-достойна,

да те засенчи и да те измести,

а случваше се с дейност непристойна

да ми се врат девойки и невести.

Когато притежаваш най-доброто,

не ти привличат другите окото.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.